**САУДА-САТТЫҚ ТУРАЛЫ ХАБАРХАТ**

«Қазақстан темір жолы» ұлттық компаниясы» акционерлік қоғамы (бұдан әрі – «Салалық компания») «Әскерилендірілген темір жол күзеті» жауапкершілігі шектеулі серіктестігінің Салалық компанияға (бұдан әрі – **«Актив»**) тиесілі 100% қатысу үлесін өткізу бойынша Ашық екі кезеңді конкурс (бұдан әрі – «Конкурс») тәсілімен сауда-саттық өткізу туралы хабарлайды, ол Нұр-сұлтан қаласы, Қонаев көшесі 6 мекенжайы бойынша 2021 жылғы 6-шы қазанда сағат 10:00 басталады.

Активті өткізу «Самұрық-Қазына» АҚ Директорлар кеңесінің сырттай отырысының 2020 жылғы 14 желтоқсандағы № 181 шешімімен және 2021 жылғы 08 сәуірдегі өзгерістер мен толықтырулармен бекітілген, «Самұрық-Қазына» ұлттық әл-ауқат қоры» акционерлік қоғамының және дауыс беретін акцияларының (қатысу үлестерінің) елу пайыздан астамы меншік құқығы негізінде тікелей немесе жанама түрде «Самұрық-Қазына» АҚ тиесілі ұйымдардың Активтерін бәсекелес ортаға беру қағидаларына (бұдан әрі - «Қағидалар») сәйкес жүзеге асырылады.

Конкурстың тәртібі, кезеңдері мен шарттары Қағидалармен және осы Сауда-саттық туралы хабархатпен (бұдан әрі – «Хабархат») және Хабархаттың № 1 Қосымшасымен айқындалады.

**1-кезең келесілерді қамтиды:**

1. Осы Хабархат жарияланған сәттен бастап конкурстық өтінімдерді қабылдау мерзімі аяқталғанға дейін Құпиялылық туралы келісімге қол қою және активпен танысу. Активке қатысты құпия ақпараты бар ақпараттық бөлмеге (Data room) қол жеткізу құқығы Салалық компаниямен Құпиялылық туралы келісімге қол қойылғаннан кейін конкурсқа қатысушыларға беріледі.
2. Хабархаттағы талаптарға сәйкес жасалған конкурстық өтінімдерді, Хабархат жарияланған күннен бастап 47 (қырық жеті) күнтізбелік күн ішінде және 2021 жылғы 22-шi қарашаға дейін сағат 10:00-ге Нұр-сұлтан қаласы, Қонаев көшесі 6 мекенжайы бойынша қабылдау.
3. Салалық компания комиссиясының конкурстық өтінімдер салынған пакеттерді ашуы және Салалық компания комиссиясының олардың Хабархат талаптарына (алдын ала ұсыныстарды бағалау критерийлеріне сәйкестікті тексермей) сәйкестігін тексеру тексеруі конкурсқа қатысуға конкурстық өтінімдер беру үшін мерзім аяқталған күні жүзеге асырылады .
4. Конкурстық өтінімдерді тексеру аяқталған күннен бастап 3 (үш) жұмыс күні ішінде салалық Компанияның құрылымдық бөлімшесінің (бұдан әрі – «Жауапты департамент») конкурстық өтінімдердегі кемшіліктерді жою үшін өтініш берушілердің мекенжайына жазбаша хабарлама жіберуі.
5. Өтініш берушілердің анықталған сәйкессіздіктерді жоюы және Салалық компанияның Жауапты департаментіне 7 (жеті) жұмыс күні ішінде түзетілген материалдарды ұсынуы. Бұл ретте алдын ала ұсыныстың мазмұнын және/немесе шарттарын өзгертетін мәліметтер мен құжаттарды ұсынуға рұқсат етілмейді.
6. Салалық компания комиссиясының анықталған сәйкессіздіктерді жоюға арналған мерзім өткен күннен бастап 3 (үш) жұмыс күні ішінде кемшіліктері жойылған конкурстық өтінімдерді және оларға қоса берілген алдын ала ұсыныстарды қарауы.
7. Конкурстың бірінші кезеңі бойынша қорытындылар жасау және екінші кезең туралы хабарламалар жіберу.

**2-кезең келесілерді қамтиды:**

1. Салалық компанияның Конкурстың бірінші кезеңінің аяқталғаны туралы хабарламасында айқындалған критерийлерге сәйкес, бірінші кезеңнің қорытындылары жасалған күннен бастап 7 (жеті) жұмыс күн ішінде, Активті сатып алу шарттарының сипаттамасын қамтитын конкурстық ұсыныстарды қабылдау.

Конкурстық ұсынысты Конкурс қатысушысы желімделген конвертте ұсынады. Конкурстық ұсыныс тігілуі, беттері не парақтары нөмірленуі тиіс, соңғы беті не парағы Конкурс қатысушысының қолымен және мөрімен куәландырылады.

Конкурстық ұсыныс салынған желімделген конверттің беткі жағында Қатысушы:

1) Конкурс қатысушысының толық атауын және пошта мекенжайын;

2) Салалық компанияның толық атауын және пошта мекенжайын;

3) Конкурс қатысушысының конкурстық ұсынысы берілетін, Конкурсқа қатысуға арналған Активтің атауын;

4) Осы Хабархатқа сәйкес конкурстық ұсыныстарды қабылдаудың аяқталу күні мен уақытын көрсете отырып, «АЛДЫН-АЛА АШПАҢЫЗ» деген жазуды көрсетуі керек.

Белгіленген мерзім өткеннен кейін берілген, конкурстық ұсыныс салынған Конверт ашылмайды және Қатысушыға кері қайтарылады. Тиісті түрде рәсімделген конкурстық ұсынысты Қатысушы конкурстық ұсыныстарды беруге арналған мерзім ішінде Конкурстың екінші кезеңі туралы хабарламада көрсетілген мекенжай бойынша жібереді немесе ұсынады.

1. Салалық компанияның комиссиясы конкурстық ұсыныстар салынған конверттерді ашқан күннен бастап 2 (екі) жұмыс күні ішінде Конкурстық ұсыныстарды қарау және конкурстық ұсыныстар салынған конверттерді ашу хаттамасын толтыру.
2. 2021 жылғы 27 желтоқсанға дейін Конкурс қорытындыларын жасау және і жеңімпазды таңдау.

**Конкурстық өтінімде** келесілер болу керек:

1. Конкурс нысанасы бойынша алдын ала ұсыныс. Алдын ала ұсыныс әлеуетті инвестордың (бұдан әрі – «Қатысушы») ұсыныстарды бағалау критерийлерін және ең төменгі талаптарды орындау туралы міндеттемелерін қамтуы керек;
2. Қағидалардың 1-қосымшасына сәйкес нысан бойынша жасалған өтініш;
3. Хабархаттың № 1 қосымшасының 1.2-тармағындағы тізбе бойынша, өтініш берушінің біліктілік талаптарына сәйкестігін растайтын құжаттары бар қосымша.

**Активтің бастапқы (әуелгі) бағасы:** 4 779 000 000 (төрт миллиард жеті жүз жетпіс тоғыз миллион) теңге.

**Алдын ала ұсыныстарды бағалау критерийлері** баға, өткізілетін Актив қызметінің бейінін сақтау, осы Хабархаттың шарттарына сәйкес Актив бақылауын ауыстыру бойынша шектеу жөніндегі міндеттемені қабылдау, біліктілік талаптарына сәйкестік болып табылады.

**Ең төменгі талаптар -** Активті өткізу шарттары Сауда-саттық туралы хабархаттың № 1 қосымшасында көрсетілген.

**Конкурстық ұсыныстарды бағалау критерийлері айқындалып, Конкурстың екінші кезеңі барысында жіберіледі.**

**Активке меншік құқығының өту шарттары:** Қағидалардың 40-тармағында көзделген тәртіппен.

**Қамсыздандыру.** Сауда-саттыққа қатысу үшін өтінімдерді қабылдау аяқталған күннен кешіктірмей 300 000 000 (үш жүз миллион) теңге мөлшерінде Конкурсқа қатысуға өтінішті және Активке қатысу үлесінің 100% Сатып алу-сату шарты (бұдан әрі – «Шарт») бойынша міндеттемелерді орындауды қамсыздандыруды (бұдан әрі - «Қамсыздандыру») ұсыну қажет.

Қамсыздандыру болуы мүмкін:

1) Салалық компанияның мына банктік шотына салынған ақшалай кепілдік жарна: БСН 020 540 003 431, Кбе 16, БСК HSBKKZKX, ЖСК KZ376010111000018002, «ҚАЗАҚСТАН ХАЛЫҚ БАНКІ» АҚ. Кепілдік жарнаның мөлшеріне банк қызметтерінің төлемі кірмейді.

 2) қолданылу мерзімі Шарт (оны жасасқан жағдайда) бойынша міндеттемелер толық орындалғанға дейінгі қайтарып алынбайтын және шартсыз банктік кепілдік:

– шетел валютасындағы ұзақ мерзімді кредиттік рейтингі Standard&Poor’s бойынша «В» немесе Fitch бойынша «В-» немесе Moody'sInvestorsService бойынша «В3» деңгейінен төмен емес не бас ұйымның рейтингі (ҚР резидент банкінің акцияларының 50% астамы тиесілі бас ұйым) Standard&Poor’s бойынша «ВВВ» немесе Fitch бойынша «ВВВ» немесе Moody'sInvestorsService бойынша «Ваа2» деңгейінен төмен емес ҚР резидент банктерінен. Бұл норма акциялар пакетінің 50%-дан астамы «Самұрық-Қазына» АҚ тиесілі банктерге қолданылмайды;

– шетел валютасындағы ұзақ мерзімді кредиттік рейтингі Standard&Poor's бойынша «ВВВ», Fitch бойынша «ВВВ», Moody'sInvestorsService бойынша «Ваа2» деңгейінен төмен емес ҚР резидент емес банктерінен.

Бірден көп рейтинг болған жағдайда, есепке олардың ең азы алынады.

Банк кепілдігі тиісті Банктің Салалық компанияға жолданған хатымен расталуы керек.

Сауда-саттықта жеңген және Шарт жасасқан Қатысушының:

- кепілдік жарнаны салу арқылы ұсынылған қамсыздандыруы қайтарылмайды және Шарт бойынша тиесілі төлемдер шотына есепке алуға жатқызылады;

- қайтарып алынбайтын және шартсыз кепілдік беру арқылы ұсынылған қамсыздандыруы Шарт бойынша міндеттемелер толық орындалғаннан кейін кері қайтарылуға жатады.

 Қамсыздандыру кері қайтарылмайды:

- Қатысушыға – сауда-саттықты өткізуге дейін кемінде үш күн бұрын оған қатысудан бас тартқан жағдайда немесе Қатысушы оған Қағидаларда және Қазақстан Республикасының (бұдан әрі – ҚР) заңнамасында қойылатын талаптарға сәйкес келмеген жағдайда;

- Жеңімпазға – ол сауда-саттық нәтижесі туралы хаттамаға қол қоюдан не шарт жасасудан бас тартқан жағдайда;

- Сатып алушыға – ол Шарт бойынша міндеттемелерді орындамаған не тиісті емес орындаған жағдайда.

Қалған барлық жағдайларда Қамсыздандыру сауда-саттық аяқталған күннен бастап банктік 20 (жиырма) күннен кешіктірілмейтін мерзімде кері қайтарылады.

**Сауда-саттыққа Қатысушы ретінде тіркелу үшін төмендегілерді ұсыну қажет**:

1) осы Хабархаттағы талаптарға сәйкес жасалған конкурстық өтінімді;

2) Конкурсқа қатысуға үміткер тұлғаның жарғысының нотариалды куәландырған көшірмесін, барлық өзгертулерімен және толықтыруларымен;

3) Қатысушыны мемлекеттік тіркеу (қайта тіркеу) туралы куәліктің немесе анықтаманың нотариалды куәландырылған көшірмесін;

4) Қатысушының түпкілікті бенефициар-жеке тұлғаларға меншігінің егжей-тегжейлі құрылымы, акционерлердің / қатысушылардың әр деңгейінде және мекеменің юрисдикцияларында және заңды тұлғалардың құрылуын растайтын нотариалды куәландырылған құжаттарды; акционерлері/қатысушылары мен юрисдикцияларының әрбір деңгейінде көрсетіле отырып, Қатысушының түпкілікті бенефициар-жеке тұлғаларға дейінгі егжей-тегжейлі меншік құрылымы және көрсетілген заңды тұлғалардың құрылғанын растайтын нотариат куәландырған құжаттар;

5) банктік шоттың бар екенін растайтын, банктен алынған анықтаманың түпнұсқасын;

6) байланыс деректерін (пошта мекенжайы, телефон, факс, e-mail);

7) сауда-саттыққа қатысуға өтінішке қол қоюшының жеке басын және өкілеттігін куәландыратын құжаттардың нотариалды куәландырған көшірмелерін;

8) акционерлік қоғамдар үшін - Сауда-саттық туралы хабархат жарияланған күннен ерте емес күнгі жағдай бойынша, сауда-саттыққа қатысуға үміткер тұлғаға қатысты акционерлер тізілімінен алынған үзіндінің түпнұсқасын;

9) Сауда-саттық туралы хабархаттың және Қағидалардың № 1 қосымшасында көрсетілген біліктілік талаптарына сәйкестікті растайтын құжаттарды;

10) Активті өткізу шарттарының келісім-хатын;

11) сауда-саттыққа қатысуға үміткер тұлғаның қолданыстағы заңнамада және оның құрылтай құжаттарында көзделген, осындай тұлғаның Қамсыздандыруды енгізуі үшін қажетті барлық қажетті корпоративтік шешімдері, оның ішінде ірі мәмілені немесе жасалуына мүдделілік бар мәмілені мақұлдау туралы және/немесе жасау туралы шешім (қолданылатын болса);

12) жоғарыда сипатталған шарттармен Қамсыздандыруды ұсынуды растайтын құжаттарды.

13) монополияға қарсы органға экономикалық шоғырлануға келісім беру туралы Қатысушының өтінішхатының жіберілгенін растайтын құжаттың көшірмесі (қабылдау туралы монополияға қарсы органның белгісі бар өтінішхаттың көшірмесі, пошта түбіртегінің көшірмесі)

**Активтің қысқаша сипаттамасы:**

2001 жылы 26 желтоқсанда ұйымдастыру-құқықтық нысанда Ашық акционерлік қоғам құрылды. 2020 жылы 13 тамызда акционерлік қоғамнан жауапкершілігі шектеулі серіктестік болып қайта құрылды. Нұр-Сұлтан қаласында орналасқан.

Негізгі қызмет түрі: темір жолда жүктерді сүйемелдеу және күзету, темір жол саласының объектілерін күзету.

Қатысушылар: Салалық компания – 100%.

**Активтің қаржылық көрсеткіштері**

|  |  |  |  |
| --- | --- | --- | --- |
| **Көрсеткіштер (млн тг)** | **2018** | **2019** | **2020** |
| Жарғылық капитал | 177 | 177 | 2 632 |
| Түсім | 19 187 | 17 818 | 16 656 |
| EBITDA | 1 406 | 2 | 1 988 |
| Пайда/залал | 817 | (156) | 1 429 |
| Баланстық құн, о.і. |
| Активтер | 7 480 | 5 919 | 7 339 |
| Міндеттемелер | 3 592 | 2 988 | 2 777 |
| Меншікті капитал\* | 3 888 | 2 932 | 4 562 |
| Қызметкерлер саны, адам | 11 433 | 10 900 | 7 586 |

*\*2020 жылғы меншікті капитал 1 428,8 млн теңгені құрайтын 2020 жылғы дивидендтерді есепке алмай көрсетілген. Компания 2021 жылдың 1 тоқсанына 953 млн теңге мөлшерінде дивидендтер төленді.*

**Сауда-саттыққа қатысуға шектеулер.** Сауда-саттыққа қатысуға үміткер тұлғалар Сауда-саттық туралы хабархаттың № 1 қосымшасында көрсетілген біліктілік талаптарына сәйкес келу керек.

Конкурсты өткізу тәртібі туралы қағидалармен «Самұрық-Қазына» АҚ мен Салалық компанияның сайттарындағы көпшілікке қолжетімді Қағидалардан танысуға болады.

Салалық компания екінші кезең бойынша қорытынды шығарғанға дейін Конкурстың күшін жоя алады. Конкурстың күші жойылған жағдайда Салалық компания бұқаралық ақпарат құралдарында және Веб-сайтта тиісті хабарландыру орналастырады.

Осы Хабархатта көрсетілген конкурстық өтінімдер мен конкурстық ұсыныстарды беру жөніндегі тиісінше мерзімдер конкурстық өтінімдер мен конкурстық ұсыныстарды қабылдау мерзімдері аяқталғанға дейін Салалық компанияның шешімі бойынша ұлғаю жағына қарай түзетілуі мүмкін. Мерзімдерді түзету туралы шешім қабылданған жағдайда Салалық компания бұқаралық ақпарат құралдарында және Салалық компанияның корпоративтік Веб-сайтында тиісті хабарландыру орналастырады.

**Конкурс өткізу туралы қосымша ақпаратты мына телефон арқылы алуға болады:**

8 (7172) 60-35-11.

.

**Ақпараттық бөлмеге (Data room) қол жеткізу құқығын алуға арналған нұсқаулық:**

Активке қатысты құпия ақпараты бар ақпараттық бөлмеге (Data room) қол жеткізу құқығы Қатысушы Салалық компаниямен Құпиялылық туралы келісімге қол қойылғаннан кейін Конкурсқа Қатысушыға беріледі.

Конкурсқа Қатысушы қол қойған Құпиялылық туралы келісімнің электрондық нұсқасын Салалық компанияның өкілі Еркен Әбелдиновке (Abeldinov\_E@Railways.kz), сондай – ақ Салалық компанияның тәуелсіз кеңесшісі - "КПМГ Такс энд Эдвайзори" ЖШС--ның өкілдеріне: Азамат Батырбеков (abatyrbekov@kpmg.kz) және Алена Богун (abogun@kpmg.kz) электрондық пошта арқылы жіберу тиіс.

Құпиялылық туралы келісімнің қол қойылған электрондық нұсқасына қосымша қатысушы электрондық хатта Активке қатысты құпия ақпаратты алушылардың жеке тұлғаларының мынадай деректерін көрсетуі қажет:

1. аты-жөні;
2. лауазымы;
3. Конкурсқа Қатысушының (заңды тұлғаның) толық атауы;
4. электрондық пошта адресі;
5. телефон нөмірі;

Жоғарыда көрсетілген әрекеттерді орындағаннан кейін электрондық хатта көрсетілген әрбір адам ақпарат бөлмесінің провайдерінен оған қол жеткізу үшін нұсқаулықтар мен қажетті егжей-тегжейлері бар электрондық хат алады. Қол жеткізу жоғарыда аталған деректерді алғаннан кейін 1 жұмыс күні ішінде беріледі.

Бірінші кезеңнің қорытындылары шығарылғаннан кейін, Конкурстың екінші кезеңіне өтпеген Қатысушылар үшін ақпараттық бөлмеге кіру жабық болады.

Ақпараттық бөлменің материалдарына қатысты барлық сұрақтар мен түсіндірме сауалдар Салалық компанияның тәуелсіз кеңесшісі – "КПМГ Такс энд Эдвайзори" ЖШС-ның өкілдеріне Азамат Батырбековке (abatyrbekov@kpmg.kz) және Алена Богун (abogun@kpmg.kz) электрондық пошта арқылы жіберіледі.

**Хабархаттың № 1 қосымшасы**

**Активті өткізу шарттары**

Қатысушылар Алдын ала ұсыныстар мен Конкурстық ұсыныстарды, төменде көрсетілген Активті өткізу шарттарын ескере және олармен келісе отырып ұсынады:

1. **Біліктілік талаптары**

 Конкурсқа қатысу үшін Қатысушылар төменде көрсетілген біліктілік талаптарына сәйкестігін растау керек:

* + 1. ҚР құрылған заңды тұлға болу және оның өз құрылтайшылары/түпкі бенефициарлары құрамында шетел азаматтары немесе ҚР тыс жерде тіркелген заңды тұлғалар болмауы керек;
		2. қоғамдық бірлестік болмау керек;
		3. Конкурсқа қатысу үшін өтінім берген сәттен бастап және бүкіл Конкурс барысында күзет ұйымының құрылтайшысы / (қатысушысы) болмау керек;
		4. Қатысушының акциялары/қатысу үлестері шетелдік азаматтың немесе ҚР тыс жерлерде тіркелген заңды тұлғаның сенімгерлік басқаруында болмау керек;
		5. Қатысушының негізгі қызмет түрі күзет қызметі болуы керек;
		6. Қатысушыда күзет қызметімен айналысуға және иондаушы сәулеленуді өндіретін аспаптармен және қондырғылармен жұмыс істеуге лицензиялар болу керек;
		7. Қатысушыда оның балансында бар қаруға қатысты ҚР заңнамасында көзделген рұқсат құжаттары болу керек;
		8. құрылтайшыларға, түпкі бенефициарларға және Қатысушының басшы лауазымдарын атқаратын қызметкерлеріне қатысты күшіне енген ҚР немесе өзге мемлекеттің сот үкімі болмау керек;
		9. сенімсіз салық төлеушілер тізімінде және ҚР салық органдары жариялаған банкроттар тізімінде тұрмау керек;
		10. қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы Заңды бұзу тарихы болмау керек;
		11. ірі объектілерде кемінде 10 жыл күзет қызметі тәжірибесі болу керек;
		12. Қатысушының және оның үлестес тұлғаларының күзет персоналының штаттық саны кемінде 2 500 бірлікті құрау керек;
		13. Активті сатып алуды қаржыландыру және Қатысушының өткен және таяу болашақтағы тұрақты қаржылық жағдайын көрсету қабілеті;
		14. Қатысушыда кәсіби қауіпсіздік және денсаулық менеджменті, сапа менеджменті саласында ISO / OHSAS сертификаттары болу керек;
		15. Қатысушыда мемлекеттік құпияларды құрайтын мәліметтерге қолжетімділік немесе мемлекеттік құпияларды құрайтын мәліметтерді пайдалануға байланысты қызметті жүзеге асыруға рұқсат болу керек.
	1. Жоғарыда көрсетілген біліктілік талаптарына сәйкестікті растау үшін Қатысушылар келесі құжаттарды ұсынады:
		1. Қатысушыны мемлекеттік тіркеу (қайта тіркеу) туралы куәліктің немесе анықтаманың нотариалды куәландырылған көшірмесі;
		2. Қатысушы меншігінің түпкілікті бенефициар-жеке тұлғаларға дейінгі нақтыланған құрылымы, әр деңгейде акционерлер/қатысушылар және мекеме юрисдикцияларын және заңды тұлғалардың құрылғанын растайтын құжаттарды көрсетумен;
		3. әрбір еншілес ұйымның қызмет түрлерін көрсете отырып, Қатысушының барлық еншілес ұйымдары туралы мәліметтер
		4. Төмендегі туралы куәландыру хаты:
			1. Қатысушының акциялары/қатысу үлестері шетелдік азаматтың немесе ҚР тыс жерлерде тіркелген заңды тұлғаның сенімгерлік басқаруында емес;
			2. құрылтайшыларға, түпкі бенефициарларға және Қатысушының басшы лауазымдарын атқаратын қызметкерлеріне қатысты күшіне енген ҚР және/немесе өзге мемлекеттің сот үкімі жоқ;
			3. Қатысушы ҚР салық органдары жариялаған сенімсіз салық төлеушілер мен банкроттар тізімінде жоқ;
			4. Қатысушы, оның құрылтайшылары, түпкі бенефициарлары және Қатысушының басшы лауазымындағы қызметкерлерінің қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы Заңды бұзған жоқ.
		5. күзет қызметімен айналысуға және иондаушы сәулеленуді өндіретін аспаптармен және қондырғылармен жұмыс істеуге арналған лицензиялардың, сондай-ақ Қазақстан Республикасының заңнамасында көзделген, Қатысушының балансында бар қаруға қатысты рұқсат құжаттарының көшірмелері
		6. әрбір акт бойынша көрсетілетін қызметтердің сипаттамасын қоса бере отырып, Қатысушының ірі объектілерде күзет қызметіндегі 10 (он) жыл ішіндегі тәжірибесін растайтын, орындалған жұмыстар актілерінің нотариалды куәландырылған көшірмелері;
		7. Қатысушының және оның үлестес тұлғаларының штаттағы 2500 және одан да көп тұлға болатын күзет персоналының санын растайтын штаттық кесте (Қатысушы куәландырған көшірме);
		8. 2019ж., 2020ж. және 2021ж. соңғы қолжетімді кезеңі үшін қаржылық есептілік;
		9. ВЖДО-ны сатып алуды есепке алмағанда, Қатысушының 5 жылға арналған бизнес-жоспары;
		10. Активті сатып алуды қаржыландыру үшін жеткілікті сомадағы банк шоттарында ақша қаражатының болуы туралы анықтама;
		11. қаржы ұйымынан алынған, мәмілені қаржыландыруға дайындықты білдіретін хат (түпнұсқа) немесе қаржы ұйымымен жасалған, Активті сатып алуға жеткілікті сомаға кредит желісін ашу туралы қол қойылған келісім (егер Қатысушы Активті сатып алу үшін қарызды қаржыландыруды пайдалануды жоспарласа);
		12. кәсіби қауіпсіздік және денсаулық менеджменті, сапа менеджменті саласындағы ISO / OHSAS сертификаттарының нотариалды куәландырылған көшірмелері;
		13. Қатысушыдағы мемлекеттік құпияларды құрайтын мәліметтерге қолжетімділік немесе мемлекеттік құпияларды құрайтын мәліметтерді пайдалануға байланысты қызметті жүзеге асыруға рұқсатты растайтын құжаттардың нотариалды куәландырылған көшірмелері.
1. **Инвестициялық міндеттемелер**
	1. Конкурсқа қатыса отырып, Қатысушы жеңімпаз болып таңдалған жағдайда, келесі инвестициялық міндеттемелерді қабылдауға келіседі:
		1. Қатысушы Актив қатысушысы ретінде мемлекеттік тіркеуден өткеннен кейін 5 (бес) жыл ішінде Актив қызметінің бейінін сақтау (бұдан әрі – «Бақылаудың өтуі»);
		2. Активтің жарғылық капиталындағы қатысу үлесін өзге тұлғалардың иелігіне немесе басқаруына бермеу, сондай-ақ Бақылау өткен күннен бастап 5 (бес) жыл ішінде Салалық компанияның келісімінсіз Активті қайта ұйымдастыруды және/немесе таратуды жүзеге асырмау;
		3. Бақылау өткеннен кейін 2 (екі) жыл ішінде Актив күзетшілерінің штаттық санын 4 500 бірліктен төмендетпеу;
		4. Бақылау өткен сәттен бастап салалық компанияға немесе оның үлестес тұлғасына күзет қызметтерін көрсетуге әсер етуі мүмкін Активпен байланысты кез келген оқиғалар туралы, Салалық компанияға осындай оқиға басталғанға дейін 9 (тоғыз) айдан кешіктірмей жазбаша ескерту;
		5. Бақылау өткен күннен бастап 5 (бес) жыл ішінде Салалық компания немесе оның үлестес тұлғалары үшін Активтің қызметтер көрсетуге арналған тарифтерінің қызметтер көрсетілетін жылдың алдындағы жылдағы инфляция деңгейінен жоғары өсуіне жол бермеу. Осы тармақтың мақсаттары үшін инфляция деңгейі ҚР Ұлттық статистика бюросының деректеріне сәйкес анықталады;
		6. Активтің Қатысушысы ретінде тіркелгеннен кейін Активтің Қатысушының, оның үлестес тұлғаларының және лауазымды тұлғаларының пайдасына күзет қызметтерін көрсетуге заңнаманың тыйымының сақталуын қамтамасыз ету;
		7. Салалық компанияның талабы бойынша Активті сатып алу-сату шартында келісілген мерзімде және нысанда инвестициялық міндеттемелердің орындалуы туралы жазбаша есеп беру.
2. **Жауапкершілік**

Конкурсқа қатыса отырып, Қатысушы жеңімпаз болып таңдалған жағдайда, жауапкершілік туралы келесі қағидаларды қабылдауға келіседі:

* 1. Қатысушы жоғарыда көрсетілген қызмет бейінін сақтау жөніндегі міндеттемені бұзған жағдайда, Қатысушы Салалық компанияның талабы бойынша Шартта айқындалған Актив құнының 20% (жиырма пайызы) мөлшеріндегі айыппұлды төлеуге міндетті болады.
	2. Бақылау өткен күннен бастап 5 (бес) жыл ішінде Қатысушыны бақылау Салалық компанияның тиісті алдын ала келісімін алусыз өткен жағдайда, Сатып алу-сату шарты Салалық компанияның талабы бойынша бұзылады және Қатысушы Шартта айқындалған Актив құнының 10% (он пайызы) мөлшерінде тұрақсыздық айыбын төлеу арқылы, Активті Салалық компанияның меншігіне қайтаруға міндетті болады.

Осы тармақты түсіндіру мақсаттары үшін Қатысушыны бақылаудың өтуі деп нәтижесінде Қатысушының жарғылық капиталындағы қатысу үлестерінің 49%-дан (қырық тоғыз пайыздан) (акциялар пакетін) астамын иелену және/немесе басқару құқығы берілетін немесе Қатысушының жарғылық капиталындағы қатысу үлестерінің 25%-дан (жиырма бес пайыздан) астамын тікелей немесе жанама иеленетін, Қатысушының түпкі бенефициарларының кез келгені өзгеретін, Қатысушының қатысу үлестерімен/акцияларымен жасалған кез келген мәміле немесе мәмілелер жиынтығы танылады.

* 1. Қатысушы Актив күзетшілерінің штаттық санын кемінде 4 500 бірлік деңгейінде сақтау жөніндегі жоғарыда көрсетілген міндеттемені бұзған жағдайда, Қатысушы Салалық компанияның талабы бойынша Актив штатының саны төмендейтін әрбір жеке жағдай үшін Шартта айқындалған Актив құнының 20% (жиырма пайызы) мөлшеріндегі айыппұлды төлеуге міндетті болады;
	2. Осы Қосымшаның жоғарыдағы 2.1.4-тармағында көрсетілген міндеттеме бұзылған жағдайда, Салалық компания Қатысушыдан бұзушылықтың әрбір жеке жағдайы үшін Шартта айқындалған актив құнының 10% (он пайызы) мөлшеріндегі айыппұлды төлеуді талап етуге құқылы болады.
	3. Осы Қосымшаның жоғарыдағы 2.1.5-тармағында көрсетілген міндеттеме бұзылған жағдайда, Салалық компания Қатысушыдан бұзушылықтың әрбір жеке жағдайы үшін Шартта айқындалған актив құнының 10% (он пайызы) мөлшеріндегі айыппұлды төлеуді талап етуге құқылы болады.
	4. Конкурс жеңімпазы деп танылған Қатысушы осы Қосымшаның жоғарыдағы 2.1.6-тармағында көрсетілген міндеттемені бұзған жағдайда, ҚТЖ осындай Қатысушыдан бұзушылықтың әрбір жеке жағдайы үшін Шартта айқындалған актив құнының 10% (он пайызы) мөлшеріндегі айыппұлды төлеуді талап етуге құқылы болады.
	5. Егер Қатысушы бір жыл ішінде Салалық компанияның талабына жауап ретінде Салалық компанияның атына Инвестициялық міндеттемелерді орындау жөніндегі есепті екі реттен астам ұсынбаған және мұндай бұзушылық хабарланған күнінен бастап 15 (он бес) жұмыс күні ішінде жойылмаған жағдайда, Қатысушы Салалық компанияның талабы бойынша бұзушылықтың әрбір күні үшін Шартта айқындалған актив құнының 0,01% (жүзден бір пайызы) мөлшеріндегі тұрақсыздық айыбын төлеуге міндетті болады.
1. **Офф-тейк келісімшарттары**
	1. Қатысушылар конкурсқа қатысуға арналған құжаттарды Салалық компания офф-тейк Активімен келісімшарт немесе Активке арналған тапсырыстардың кепілдендірілген көлемін көздейтін өзге шарт жасасу бойынша міндеттемелер артпайтынын түсіне отырып ұсынады.
2. **Дивидендтер**
	1. Қатысушылар Конкурсқа қатысуға арналған құжаттарды 2020 жылғы 1 428 823 000 (бір миллиард төрт жүз жиырма сегіз миллион сегіз жүз жиырма үш мың) теңге сомасындағы және 2021 жылдың 1 тоқсанындағы 953 000 000 (тоғыз жүз елу үш миллион) теңге сомасындағы дивидендтер Активті конкурс жеңімпазы деп танылған Қатысушыға бергенге дейін Салалық компанияның пайдасына төленетінін түсіне отырып ұсынады.
3. **Мылтықтық қару**
	1. Қатысушылар Конкурсқа қатысуға арналған құжаттарды Активтің балансындағы малтықты қару ҚР ІІМ-не тапсырылатынын, сатылатынын немесе пайдаланылуы конкурс жеңімпазы деп танылған Қатысушыға Активті бергенге дейін өзге де тәсілмен шектелетінін түсіне отырып ұсынады.